Tiltale for bl.a. overtrædelse af straffelovens § 293 a, 2. pkt, færdselslovens § 53, stk. 1 og § 54, stk. 1, ordensbekendtgørelsens § 18, stk. 1, jf. § 12 og våbenlovens § 10, stk. 3, jf. § 4, stk.... Vis mere
Ret: Retten i Glostrup (1. instans)
Faggruppe: Straffesag — Almindelig domsmandssag
Sagsemner: Formueforbrydelser;
Forurettede og vidner;
Færdsel;
Våben, eksplosiver og fyrværkeri;

/

Retten i Glostrup

Udskrift af dombogen

D O M

afsagt den 6. maj 2010

Rettens nr. 15-2426/2010
Politiets nr. 0700-77281-00197-10

Anklagemyndigheden
mod
Tiltalte
CPR nr. (Født 1975)

- Arrestantsag -

Der har medvirket domsmænd ved behandlingen af denne sag.

Anklageskrift er modtaget den 22. marts 2010.

Tiltalte er tiltalt for

1.
brugstyveri af motorkøretøj efter straffelovens § 293a, 2. pkt., ved den 25.
maj 2009 ca. kl. 18.50 i forening med Person, hvis sag behandles særskilt,
uberettiget at have brugt Mazda 626 personbil med Reg. nr. 1 til kørsel senest
ad Scandiagade i København.

2.
overtrædelse af færdselslovens § 53, stk. 1 og § 54, stk. 1, ved den 25. maj
2009 ca. kl. 18.50 at have ført den i forhold 1 nævnte personbil til kørsel senest
ad Scandiagade i København efter at have indtaget spiritus i et sådant omfang,
at alkoholkoncentrationen i blodet under eller efter kørslen oversteg 0,50
promille samt efter indtagelse af bevidsthedspåvirkende stoffer.

3. (4.)
overtrædelse af færdselslovens § 117a, stk. 2, nr. 2,
ved den 25. maj 2009 ca. kl. 18.40 at have ført den i forhold 1 nævnte
personbil senest ad Scandiagade i København, selvom han ubetinget er
frakendt førerretten.

4. (5.)
brugstyveri af motorkøretøj efter straffelovens § 293a, 2. pkt., ved i
perioden mellem den 25. juni 2009 og 11. juli 2009 uberettiget at have

Std 75284



/

Side 2/8

brugt Mitsubishi personbil med Reg. nr. 2 til kørsel i Storkøbenhavn.

5. (6.)
overtrædelse af færdselslovens § 117a, stk. 2, nr. 2,
ved i perioden mellem den 25. juni 2009 og den 11. juli 2009 at have ført den i
forhold 4 nævnte personbil til kørsel i Storkøbenhavn, selvom han ubetinget er
frakendt førerretten.

6. (7.)
brugstyveri af motorkøretøj efter straffelovens § 293a, 2. pkt., ved den 5.
august 2009 ca. kl. 16.30 uberettiget at have brugt Mazda personbil med Reg.
nr. 3 til kørsel senest på parkeringspladsen ved Friheden Station i Hvidovre.

7. (8.)
overtrædelse af færdselslovens § 117a, stk. 2, nr. 2,
ved den 5. august 2009 ca. kl. 16.30 at have ført den i forhold 6 nævnte
personbil til kørsel senest på parkeringspladsen ved Friheden Station i
Hvidovre, selvom han ubetinget er frakendt førerretten.

8. (9.)
overtrædelse af ordensbekendtgørelsens § 18, stk. 1, jf. § 12, ved den 5.
august 2009 ca. kl. 16.30 ved Friheden Station i Hvidovre, at have affyret
adskillige skud med en softgunpistol, hvilket var til fare eller ulempe for
forbipasserende.

9. (10.)
brugstyveri af motorkøretøj efter straffelovens § 293a, 2. pkt., ved den 14.
august 2009 ca. kl. 21.30 uberettiget at have brugt personbil Ford Escort med
Stel nr., senest på Gammel Køge Landevej ud for Husnummer i Hvidovre.

10. (11.)
overtrædelse af færdselslovens § 53, stk. 1 og § 54, stk. 1, ved den 14.
august 2009 ca. kl. 21.30 på Gammel Køge Landevej ud for Husnummer i
Hvidovre at have startet motoren og forsøgt at føre den under forhold 9 nævnte
personbil efter at have indtaget spiritus i et sådant omfang, at
alkoholkoncentrationen i blodet under eller efter kørslen oversteg 0,50
promille samt efter indtagelse af bevidsthedspåvirkende stoffer.

11. (13.)
overtrædelse af færdselslovens § 117a, stk. 2, nr. 2,
ved den 14. august 2009 ca. kl. 21.30 i forbindelse med det i forhold 9 og 10
beskrevne at have forsøgt at føre den i forhold 9 nævnte personbil, selvom han
ubetinget er frakendt førerretten.

12. (14.)



/

Side 3/8

overtrædelse af våbenlovens § 10, stk. 3, jf. § 4, stk. 1, ved den 14. august
2009 ca. kl. 21.30 på Gammel Køge Landevej ud for Husnummer i Hvidovre,
uden anerkendelsesværdigt formål at have været i besiddelse af en kniv med en
fast klinge på 5,8 cm.

13. (15.)
brugstyveri af motorkøretøj efter straffelovens § 293a, 2. pkt., ved den 17.
oktober 2009 ca. kl. 21.20, uberettiget at have brugt Mitsubishi personbil med
Reg. nr. 4 til kørsel senest ad Ringstedgade i Næstved.

14. (16.)
overtrædelse af færdselslovens § 53, stk. 1 og § 54, stk. 1, ved den 17.
oktober 2009 ca. kl. 21.20 at have ført den i forhold 13 nævnte personbil ad
Ringstedgade i Næstved, efter at have indtaget spiritus i et sådant omfang, at
alkoholkoncentrationen i blodet under eller efter kørslen oversteg 0,50
promille samt efter indtagelse af bevidsthedspåvirkende stoffer.

15. (18.)
overtrædelse af færdselslovens § 117a, stk. 2, nr. 2,
ved den 17. oktober 2009 ca. kl. 21.20 at have ført den i forhold 13 nævnte
personbil ad Ringstedgade i Næstved, selvom han ubetinget er frakendt
førerretten.

16. (19.)
brugstyveri af motorkøretøj efter straffelovens § 293a, 2. pkt., ved den 4.
marts 2010 ca. kl. 10.30, i forening med en pt. uidentificeret
medgerningsmand, uberettiget at have brugt en Hyundai Accent personbil med
Reg. nr. 5, der var parkeret på parkeringspladen ved Friheden Station i
Hvidovre.

17. (20.)
overtrædelse af færdselslovens § 117a, stk. 2, nr. 2,
ved den 4. marts 2010 ca. kl. 10.30 at have forsøgt at føre den i forhold 16
nævnte personbil, selvom han ubetinget er frakendt førerretten, hvilket
mislykkedes idet politiet ankom til stedet.

Påstande

Anklagemyndigheden har nedlagt påstand om fængselsstraf.

Anklagemyndigheden har endvidere nedlagt påstand om ubetinget fraken-delse
af førerretten i 10 år fra endelig dom, jf. færdselslovens § 125, stk. 1, nr. 9, jf. §
126, stk. 1, nr. 1 og 10, jf. § 128, stk. 1.

Tiltalte har nægtet sig skyldig i forhold 1 - 3, 8 og 17, men erkendt sig skyl-dig
i de øvrige forhold.



/

Side 4/8

Erstatningspart har i forhold 16 påstået, at tiltalte skal betale 5.939 kr. i
erstatning. Beløbet dækker selvrisiko.

Tiltalte har anerkendt erstatningspligten og har ikke haft bemærkninger til
kravets størrelse.

Sagens oplysninger

Der er afgivet forklaring af tiltalte og af Vidne.

Tiltalte har bl.a. forklaret

Forhold 16 og 17
Han var på stedet og forsøgte at brugsstjæle en bil for sin kammerat. Kam-
meraten skulle betale tiltalte 1.000 kr. for tiltaltes bistand, der skulle bestå i at
komme ind i bilen og starte den. Tiltalte skulle ikke selv køre bilen. Tiltalte
brød ind i bilen via passagerdøren og ødelagde tændingslåsen ved konsolen
med en papegøjetang. Tiltalte nåede ikke at få bilen startet før politiet kom.
Herpå løb tiltalte og hans kammerat hver sin vej, men tiltalte blev indhentet og
anholdt. Tiltalte nåede ikke at få de 1.000 kr. fra kammeraten.

Anklageren har forevist bilag 19.3 med fotos af bilen.

Forhold 1 - 3
Tiltalte har bekræftet, at han var sammen med Person og at de blev antruffet af
politiet ved Statoiltanken på Scandiagade. De var kommet dertil med toget,
idet de var kørt fra Hovedbanegården til Sydhavnens Station. Til-talte kender
intet til den bil, der skulle være brugsstjålet. Tiltalte havde druk-ket, som han
gør hver dag, og han havde nok også taget stoffer, som fx. me-tadon eller hash.

Tiltalte har tilføjet, at de var taget til stedet for at hygge sig. De gik ind på
tanken for at købe mere at drikke. Han husker ikke, om han havde tomme
flasker med derind. Da de kom ud fra butikken, var politiet kommet. Tiltalte
blev anholdt og sigtet for brugstyveri. Han husker ikke afhøringen herom, men
det kan godt passe, at han har sagt, at han nægtede forholdet og ikke ville
udtale sig yderligere.

Forhold 4 og 5
Tiltalte husker ikke forholdet nærmere, men han har fået at vide, at hans dna er
fundet i bilen, hvorfor han ikke vil bestride, at han har brugsstjålet den og ført
den.

Anklageren har henvist til bilag 5.3 og 5.4, hvorefter dnasporet er fundet på
bilens rat.

Forhold 6 og 7



/

Side 5/8

Tiltalte har forklaret, at han ofte hænger ud på stedet, idet han kommer på
Værested. Han husker ikke forholdet i detaljer, men det er rigtigt, at de ting,
der blev fundet bl.a. i bilens bagagerum er hans, hvorfor han ikke bestrider, at
han har brugsstjålet bilen og kørt i den.

Anklageren har foreholdt tiltalte hans forklaring til politiet, bilag 7, s. 2, hvo-
refter tiltalte bl.a. skulle have forklaret, at han var blevet tilbudt bilen for 1.000
kr. af en mand i Istedgade, men at tiltalte kun ville give 500 kr. for den, fordi
den var brugsstjålet, og at han derpå fik bilen, som han skulle be-nytte til at
køre til Værested.

Tiltalte har ikke ville afvise, at han har forklaret som anført i rapporten. Det
anførte kan sikkert godt passe.

Forhold 8
Der var tale om en gaspistol af mrk. Clock 17, der var i plastik og som kunne
benyttes med små kugler. Tiltalte har ikke skudt med den på stedet, fordi der
var så mange fulde mennesker omkring stedet.

Anklageren har foreholdt tiltalte hans forklaring om forholdet i bilag 7, s. 2
nederst. Tiltalte har afvist at have sagt sådan. Han har tværtimod hele tiden
sagt, at han ikke havde skudt med den. Den var heller ikke ladt.

Forhold 9 - 11
Bildøren var ulåst. Tiltalte var i færd med at bryde tændingslåsen op, da poli-
tiet kom. Han havde opbrudt ratlåsen. Tiltalte havde drukket i et sådan om-
fang, at den målte promille kan passe. Han havde vist også røget hash.

Forhold 12
Han husker ikke forholdet i detaljer, men det kan godt passe, at han - som der
står i rapporten - selv gjorde politiet opmærksom på, at han havde kniven på
sig, for at de ikke skulle stikke sig på den, da de visiterede tiltalte.

Forevist konfiskationserklæringen har tiltalte bekræftet, at erklæringen er un-
derskrevet af ham.

Forhold 13 - 15
Han tog bilen fra p-kælderen ved Hvidovre hospital, hvor han havde besøgt en
kammerat. Han ville bruge bilen til at køre til Køge for at besøge en anden
kammerat, men tog fejl af vejen, så han endte i Næstved. Det er rigtigt, at han
undervejs kørte galt og ud i rabatten. Han havde drukket hele dagen, så den
målte promille på 2,44 godt kan passe. Han havde også røget hash.

Vidne har om forhold 1 - 3 bl.a. forklaret, at han arbejder i et teleselskab og på
det pågældende tidspunkt holdt pause og befandt sig ved p-pladsen ved
Statoiltanken på Scandiagade. En bil kom kørende ind på plad-sen og foretog
en u-vending, hvorpå to personer steg ud af bilen. De virkede



/

Side 6/8

begge spirituspåvirkede. De gik ind på tanken og ud igen og gik påny ind i
butikken og ud. Vidnet ringede til politiet og ventede på p-pladsen i ca. 25 -30
minutter, indtil politiet kom. Overfor politiet udpegede vidnet de to per-soner.

De to personer var kørende i en grønlig personbil, men han kan ikke udtale sig
om mærke. Han har ikke forstand på biler. De - i al fald føreren - havde nogle
tomme flasker med fra bilen, da de gik ind på tankstationen. Vidnet be-fandt
sig hele tiden på p-pladsen, hvorfra han kunne følge dem, bortset fra de
minutter, hvor de var inde i butikken. Da politiet kom, oplyste vidnet, at det
var de to personer, de skulle have fat i. Vidnet stod ca. 20 m fra dem. Vidnet
beskrev nærmere den ene af personerne, ham der havde været passager, og
vidnet var bagefter henne og udpege samme person, da personen sad på bag-
sædet af patruljevognen. Den pågældende var iført korte bukser, der var mørk
sandfarvet og en hvid skjorte. Den anden person, som havde ført bilen, var
iført noget mørkt tøj.

Anklageren har foreholdt vidnet hans forklaring til politirapport, bilag 1.3 med
vidnets beskrivelse af de to personer. Vidnet har bekræftet, at han gav de
anførte beskrivelser af B (passageren) og af A (føreren). Det var føreren i det
mørke tøj, der havde tomme flasker fra bilen med ind i butikken. De to kom ud
derfra med flasker, som de stillede fra sig, hvorpå de gik ind i butik-ken igen.

I forhold 2 er der i blodprøve udtaget den 25. maj 2009 kl. 20.03 fundet en
alkoholpromille på mindst 1,63. Der er endvidere påvist tetrahydrocannabi-nol
(hash), methadon og nitrazepam i en koncentration over bagatelgrænsen.

I forhold 10 er der i blodprøve udtaget den 14. august 2009 kl. 23.01 fundet en
alkoholpromille på mindst 1,72. Der er endvidere påvist tetrahydrocanna-binol
(hash) over bagatelgrænsen.

I forhold 13 er der i blodprøve udtaget den 17. oktober 2009 kl. 21.58 fun-det
en alkoholpromille på mindst 2,44. Der er endvidere påvist tetrahydro-
cannabinol (hash) i en koncentration over bagatelgrænsen.

Tiltaltes personlige forhold

Tiltalte er tidligere straffet mange gange, herunder for brugstyveri af bil, spi-
rituskørsel og kørsel i frakendelsestiden, senest

ved Østre Landsrets ankedom af 15. august 2007 med fængsel i 1 år og 3
måneder for bl.a. brugtstyverier af bil efter straffelovens § 293 a, 2. pkt., til
dels jf. straffelovens § 89, spirituskørsel og kørsler i frakendelsestiden. Fører-
retten frakendt i 10 år fra endelig dom.

ved Retten i Glostrups dom af 20. august 2008 med fængsel i 10 måneder



/

Side 7/8

for bl.a. brugstyverier af bil efter straffelovens § 293a, 2. pkt., til dels jf.
straffelovens § 89, spirituskørsel og kørsel i frakendelsestiden. Førerretten
frakendt i 10 år fra endelig dom.

Dommen er afsonet.

Tiltalte har om sine personlige forhold forklaret, at han blev løsladt efter endt
afsoning af den seneste dom den 20. maj 2009. Ved løsladelsen havde man
skaffet ham en lejlighed i Roskilde. Det gik fint i starten, men lejligheden lå
for langt væk "hjemmefra", dvs. fra Hvidovre, hvor han altid har boet. Tiltal-te
har ikke gået så meget i skole, han har ingen uddannelse og har heller al-drig
rigtigt haft arbejde. Han har levet af kontanthjælp og kommunen skøn-ner ham
uegnet til at blive sendt i aktivering. Han søgte førtidspension i 2004, men har
endnu ikke fået en afgørelse på ansøgningen. Han har et man-geårigt
alkoholmisbrug og tager også hash til at slappe af på. Under vare-
tægtsfængslingen er han blevet tilmeldt afvænningsbehandling, der kan foregå
i Nørre Snede, hvortil han er visiteret til afsoning. Mens han har siddet i Vestre
Fængsel, har han været i frivillig isolation, sådan at han ikke har kun-net få
stoffer, m.v.

Tiltalte har under denne sag været frihedsberøvet fra den 4. marts 2010.

Rettens begrundelse og afgørelse

Forhold 1 - 3
Efter Vidnes forklaring om sine observationer på ste-det og udpegning af
tiltalte og hans kammerat finder retten det bevist, at til-talte er kørt til
statoiltanken ved Scandiagade i den i anklageskriftet nævnte Mazda 626, der
var brugsstjålet. Det lægges videre efter vidnets forklaring til grund, at tiltalte
var fører af den brugsstjålne bil.

Herefter og efter analyseresultaterne af den udtagne blodprøve findes tiltalte
skyldig i forhold 1, 2 og 3.

Forhold 8
Mod tiltaltes benægtelse er tiltalens rigtighed ikke tilstrækkelig godtgjort.
Tiltalte frifindes derfor i dette forhold.

Forhold 17
Efter tiltaltes forklaring må retten lægge til grund, at han ikke havde startet
bilen og heller ikke havde til hensigt at føre bilen, hvorfor tiltalte frifindes for
kørsel i frakendelsestiden.

Forhold 4, 5, 6, 7, 9, 10, 11, 12, 13, 14, 15 og 16

Tiltalte findes efter sin erkendelse, der støttes af sagens øvrige oplysninger,
herunder dnaspor og resultatet af blodprøver, skyldig i disse forhold.



/

Side 8/8

Straffen fastsættes til fængsel i fængsel i 2 år, jf. straffelovens § 293 a, 2. pkt.,
færdselslovens § 117, stk. 2, jf. stk. 1, jf. § 53, stk. 1 og § 54, stk. 1, § 117 a,
stk. 2, nr. 2 og våbenlovens § 10, stk. 3, jf. § 4, stk. 1.

Retten har lagt vægt på, at tiltalte nu er fundet skyldig i 3 forhold af 10. gangs
spirituskørsel, der alle er begået i brugsstjålne biler og i frakendelsesti-den.
Desuden er han fundet skyldig i 2 kørsler i frakendelsestiden, der er 10. gangs
overtrædelser, og i 3 andre brugstyverier af bil og at det er 9. gang han straffes
for brugstyveri af biler.

Tiltalte frakendes retten til at føre motordrevet køretøj, hvortil der kræves
kørekort, i 10 år fra endelig dom, jf. færdselslovens § 125, stk. 1, nr. 9, § 126,
stk. 1, nr. 1 og nr. 10, jf. § 128.

Retten tager erstatningspåstanden i forhold 16 til følge som nedenfor be-stemt.

Thi kendes for ret:

Tiltalte skal straffes med fængsel i 2 år.

Tiltalte skal frakendes retten til at føre motordrevet køretøj, hvortil der kræ-ves
kørekort i 10 år fra endelig dom.

Tiltalte skal betale sagens omkostninger.

Tiltalte skal inden 14 dage til Erstatningspart, Adresse, By betale 5.939 kr. med
tillæg af procesrente fra den 6. maj 2010.

Dommer



/